Tvashtar

Tvashtar je označenie aktívneho vulkanického regiónu na jupiterovom mesiaci Io. Vulkán pomenovaný podľa hinduistického boha Tvastara leží blízko severného pólu mesiaca.

Prieskum

Sonda Galileo 
Tvashtar študovala v rokoch 1995 - 2002 sonda Galileo. V priebehu tejto doby bol pozorovaný 25 km dlhý, 1 až 2 km široký prúd lávy vytryskujúci z jedného z kráterov, erupcia jazera prehriatej kremičitanovej lávy v najväčšom vulkanickom kráteri a stĺpy vytryskujúceho plynu, ktoré dosahovali výšku 385 km nad povrchom mesiaca a pokrývali oblasti vzdialené až 700 km.

Sonda New Horizons 
Erupciu Tvashtaru vyfotografovala 26. februára 2007 sonda New Horizons pri prelete okolo Jupitera na ceste k Plutu. Sonda objavila enormné 290 km vysoké výtrysky z vulkánu, a zatiaľ nevysvetlenú vláknitú štruktúru zreteľne viditelnú v slnečnom svetle.

Referencie

Iné projekty

Zdroj 

Io (mesiac)
Mimozemské sopky